**Қазақстан Республикасының Үкіметі және Дүниежүзілік банк: Бірлескен экономикалық зерттеулер бағдарламасы**

2002 жылғы 6 желтоқсанда Қазақстан Республикасының Үкіметі мен Дүниежүзілік банк Бірлескен экономикалық зерттеулер бағдарламасын (БЭЗБ) құру және сол арқылы білім мен тәжірибені беруді ынталандыру мен кеңейтуге жаңашылдық тәсілді сынақтан өткізу туралы шешім қабылдады.

Тараптар техникалық ынтымақтастық туралы келісімге қол қоя отырып, Дүниежүзілік банк Қазақстан Республикасының Үкіметі мен Дүниежүзілік Банктің БЭЗБ-ті бірлесіп қаржыландыруы шартымен Қазақстанның басым секторларында «стратегиялық сипаттағы Экономикалық зерттеулерді» жүзеге асырады деп уағдаласты. Бұл ретте Дүниежүзілік Банктің ұсынылған ұсынымдарын БЭЗБ шеңберінде іске асыру Қазақстан Республикасы Үкіметінің құзыреті болып қала береді.

Бұл бағдарлама Дүниежүзілік банктің Қазақстан Республикасының Үкіметімен әріптестік стратегиясының маңызды бағыттарының бірі болып табылады.

Бастапқы кезеңде БЭЗБ шеңберіндегі талдамалық жұмыс мемлекеттік ресурстарды басқару, білім беру, денсаулық сақтау, ауыл шаруашылығы және жеке секторды дамыту саласындағы жобаларға; кейінірек - кедейлік, әлеуметтік қорғау және әлеуметтік сектордың шығыстары мәселелеріне бағытталды.

Статистика саласындағы әлеуетті ұлғайту да БЭЗБ-ның бір бөлігі болып табылады: ұлттық статистиканы нығайту мақсатында БЭЗБ шеңберіндегі талдамалық жұмыс Ұлттық стратегияны әзірлеуді және KAZSTAT (2012-2017жж.) жобасы шеңберінде кейінірек іске асырылған статистикалық іс-қимыл жоспарын дайындауды қолдады.

Кейіннен БЭЗБ шеңберінде ҰШЖ-2008 енгізуді қолдау, көлік статистикасын, ОДМ статистикасын жақсарту және үй шаруашылықтарын зерттеуді жаңғырту бойынша бірқатар іс-шаралар іске асырылды.